《东吴乐（尉迟杯）》
宋代·贺铸

胜游地。信东吴绝景饶佳丽。平湖底，见层岚，凉月下，闻清吹。人湖秾李。泛襟袂、香润苹风起。喜凌波、素袜逢迎，领略当歌深意。

鄂君被。双鸳绮。垂杨荫，夷犹画舲相舣。宝瑟弦调，明珠佩委。回首碧云千里。归鸿后、芳音谁寄。念怀县、青鬓今无几。枉分将、镜里华年，付与楼前流水。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。